KRAJEVNA SKUPNOST davčna št.: 52588068

BUKOVICA-VOLČJA DRAGA matična št.: 5030145

Bukovica 43 Podračun UJP Urad Postojna

### **5293 Volčja Draga** št.: 01401-6000000212

## Z A P I S N I K

**15. redne seje Sveta Krajevne skupnosti Bukovica-Volčja Draga**, **ki je bila**

**23. 8. 2021 v Kulturnem domu v Bukovici**

#### Prisotni člani Sveta KS: Dušan Nemec, Irena Gregorič, Dragan Zorn, Denis Plahuta, Srečko Špacapan in Boštjan Čečko.

Seje so se udeležili tudi Stanko Komel, Albinca Pisk in Silvan Košuta.

Sejo je vodil Dušan Nemec, predsednik Sveta KS.

**Predlagan in potrjen je bil naslednji dnevni red :**

1. Krajevni praznik 2021.
2. Potrditev zapisnika 13. redne seje in pregled izvrševanja sklepov.
3. Potrditev zapisnika 4. izredne seje in pregled izvrševanja sklepov.
4. Potrditev zapisnika 14. redne seje in pregled izvrševanja sklepov.
5. Pobude in vprašanja članov Sveta KS ter informacije.

Ad) 1

**Krajevni praznik 2021**

Svet KS seje na praznovanje krajevnega praznika začel pripravljati že na prejšnji seji, 2. avgusta. Na današnji seji se priprave nadaljujejo.

Predsednik Dušan Nemec pove, da je praznik pod vprašajem…. Epidemija (covid) se žal iz tedna v teden slabša. Pripravljajo se strožja merila za udeležbo na prireditvah, ki bodo stopila v veljavo v naslednjih tednih, morda prav pred praznikom krajevne skupnosti.

Sprejeta je načelna odločitev: osrednji del praznovanja bo na ploščadi KD (zunaj objekta), v kolikor bomo lahko zagotovili varnost glede zdravja vsem udeležencem ter pogojem, ki jih bo država predpisala za prireditve. V kolikor ne bo možno izvesti celotnega programa, se bomo osredotočili na tisto, kar je izvedljivo.

Srečko Špacapan, ki je zadnjih 10 let gonilna sila naših praznovanj predstavi (skupaj s posameznimi organizatorji) pripravljen program dogajanja.

Športni del:

Balinanje v torek 14. 9. Organizacijo vodi Albinca Pisk.

Škulja: četrtek 16. 9. (ali sreda 15. 9.), če bo slabo vreme bo na Vogrskem pod mostom. Organizacijo vodi Silvan Košuta.

Za vsako tekmovanje je Svet KS s sklepom odobril 100 eur (okvirno) za nabavo pijače in hrane za sodelujoče.

Razstava:

Razstavo iz lesa izdelanih skulptur pripravi avtor Bojan Ožbot iz Volčje Drage. S strani Sveta KS se z njim dogovori in mu pomaga Boštjan Čečko. Otvoritev bo v petek zvečer v prostorih Kulturnega doma.

Pohod na Sv. OT:

Običajnega pohoda z udeležbo krajanov ne bo. Vence na obeležja NOB na območju KS (Svečeričev hrib, osrednji spomenik v Volčji Dragi, pokopališče Bukovica), bo položila delegacija s strani KS in članov Društva za vrednote NOB. Na svetem OTU bomo vence položili skupaj z Šempetrci. Organizacijo vodi Stanko Komel.

Sobota ob 18.00 sv. maša v župnijski cerkvi.

Sobota ob 19.00 program na ploščadi ob Kulturnem domu (program po listu). Ta del praznovanja bo z vidika epidemije najtežji zalogaj.

Kaj pripraviti:

Prostor na ploščadi ob Kulturnem domu: mize pod nadstreškom, tudi zunaj nadstreška (morda težave roso-vlago na mizah).

Oder (prikolica) za ansambel (zadolžen Denis Plahuta).

Hrana in pijača: z gostilno Sila iz Lokev na Krasu se dogovori Denis Plahuta (določene okvirne cene hrane in pijače).

Glede morebitne diaprojekcije povprašamo društvo Mladi Renče-Vogrsko (zadolžen Denis Plahuta).

Plakete za jubilante pripravi tajnik Stanko Šemrl, prav tako poskrbi za vabila vseh gostov.

Za vabilo, poslano vsem krajanom poskrbita Srečko Špacapan in Dragan Zorn.

Ad) 2

**Potrditev zapisnika 13. redne seje in pregled sklepov**

Svet KS se je seznanil z zapisnikom 13. redne seje in pregledal izvrševanje sklepov. Svet KS je soglasno sprejel sklep: zapisnik 13. redne seje je sprejet.

Ad) 3

**Potrditev zapisnika 4. izredne seje in pregled sklepov**

Svet KS se je seznanil z zapisnikom 4. izredne seje in pregledal izvrševanje sklepov. Svet KS je soglasno sprejel sklep: zapisnik 4. izredne seje je sprejet.

Ad) 4

**Potrditev zapisnika 14. redne seje in pregled sklepov**

Svet KS se je seznanil z zapisnikom 14. redne seje in pregledal izvrševanje sklepov. Svet KS je soglasno sprejel sklep: zapisnik 14. redne seje je sprejet.

Ad) 5

**Vprašanja in pobude**

Dušan Nemec pove, da smo dobili prvo ponudbo za nadaljevanje tlakovanja pohodnih poti na pokopališču. Okvirno bo projekt stral med 10.000 in 11.000 eur.

Radio Robin bo snemal na Vogrskem oddajo in so vprašali, če bi sodelovali s kakšnim prispevkom… Večina meni, da bi lahko radio pripravil samostojno oddajo o naši KS.

Čotar Denis s.p. (Foto Čotar), prošnja za najem poslovnega prostora za fotografsko dejavnost. Svet KS je sprejel sklep: Samostojnemu podjetniku Čotar Denisu se odda v najem pisarno v 1. nadstropju KD (nekdanji krajevni urad, pisarna 1).

Zapisnik napisal Predsednik Sveta KS

Stanko Šemrl Dušan Nemec